section_heading: Život
paragraph_text: Nakon Kserksove smrti Amestris je ostala utjecajna na perzijskom kraljevskom dvoru. Tijekom vladavine njena sina Artakserksa I. (465. – 424. pr. Kr.), njen drugi sin Ahemen ubijen je prilikom pobune u Egiptu. Neposredno nakon toga Egipćane i njihove saveznike Atenjane porazio je perzijski general Megabiz II., koji je kasnije pobunjenicima ponudio sporazum kako bi skratio sukob. Prema grčkom povjesničaru Kteziju, Amestris je bila bijesna zato što Megabiz II. nije kaznio ubojice njena sina. Artakserkso I. se u početku protivio osveti, no nakon pet godina (449. pr. Kr.) odlučio joj je predati egipatskog pobunjenika Inara koji je nabijen na kolac, dok je obezglavljeno i 50 njegovih grčkih pomagača.<ref> Amestris je umrla oko 440. pr. Kr.